Na osnovu Programa utroška sredstava Ministarstva za privredu Bosansko-podrinjskog kantona Goražde „Progam unapređenja usluga javnih komunalnih preduzeća u Bosansko-podrinjskom kantonu Goražde“za 2023.godinu, broj: 04-11-1073-2/23 od 25.05.2023.godine, i Programa o izmjenama i dopunama Programa utroška sredstava Ministarstva za privredu Bosansko-podrinjskog kantona Goražde „Program unapređenja usluga javnih komunalnih preduzeća u Bosansko-podrinjskom kantonu Goražde“ za 2023.godinu, broj: 04-11-2280-4/23 od 10.10.2023.godine, utvrđenog na ekonomskom kodu 614400 (HAP 001)–Subvencije javnim preduzećima, Ministarstva za privredu za 2023.godinu, Ministarstvo za privredu Bosansko-podrinjskog kantona Goražde ***o b j a v lj u j e:***

**J A V N I  P O Z I V**

*za odabir korisnika sredstava po Programu utroška sredstava Ministarstva za privredu Bosansko-podrinjskog kantona Goražde „Program unapređenja usluga javnih komunalnih preduzeća u područja Bosansko-podrinjskom kantonu Goražde“ za 2023.godinu i Programa o izmjenama i dopunama Programa utroška sredstava Ministarstva za privredu Bosansko-podrinjskog kantona Goražde „Program unapređenja usluga javnih komunalnih preduzeća u Bosansko-podrinjskom kantonu Goražde“ za 2023.godinu*

**I PREDMET NATJEČAJA**

Predmet javnog poziva, je prikupljanje projekata Javnih preduzeća sa područja Bosansko-podrinjskog kantona Goražde, koji vrše emitiranje radijskog i televizijskog programa.

II **NAZIV POSEBNOG CILJA PROGRAMA**

Poseban cilj je osiguranje podrške javnim preduzećima koja vrše emitiranje radijskog i televizijskog programa, u dijelu, zamjene dotrajale opreme nabavkom nove, koja je neophodna za neometano emitovanje radio i tv programa i koja imaju više od 20 uposlenih. Takođe je cilj ovog programa što veća informisanost građana sa područja Bosansko-podrinjskog kantona Goražde kroz emitovanje novih programskih zadržaja iz oblasti poljoprivrede, privrede, turizma, poduzetništva i obrta, šumarstva kao i iz drugih grana a koje su u okviru Ministarstva za privredu.

**III CILJEVI I APLIKANTI**

Aplikanti mogu podnijeti aplikacije za Projekte za ostvarivanje subvencija po ovom programu u skladu sa općim i posebnim uslovima.

**IV POTREBNA SREDSTVA**

 Potrebna sredstva za provođenje ovog javnog poziva su u iznosu od **18.000 KM**.

Maksimalni iznos granta za finsiranje ili sufinansiranje projekata iz sredstava ovog programa su definisani u rasponu za svaki specifični cilj, kako je prikazano:

* Podrška Javnim preduzećima, koja vrše emitiranje radijskog i televizijskog programa za unapređenje rada preduzeća, nabavke opreme, kao i kreiranje novih programskih sadržaja u cilju promocije i informisanja građana na području Bosansko-podrinjskog kantona Goražde.

Po ovoj komponenti planiran je ukupan budžet od 18.000 KM

**V KRITERIJI ZA RASPODJELU SREDSTAVA**

**Opći uslovi za učešće u programu:**

* da su registrovani kao javna preduzeće u skladu sa odredbama Zakona o Javnim

 preduzećima (Sl.novine FBiH, broj:08/05 i 81/08 i 22/09) i Zakona o radio televiziji BPK

 Goražde (sl.novine BPK Goražde, broj: 08/09,11/12,13/12,9/13,11/18);

* da imaju registraciju i sjedišta na prostoru Bosansko-podrinjskog kantona Goražde;
* da se ne nalaze u procesu stečaja ili likvidacije;
* da nemaju neizmirenih obaveza za poreze i doprinose sa 30.06.2023.godine, osim obaveza za koje su obuhvaćene ugovorom o reprogramiranju obaveza;
* da su registrovana minimalno 2 godine od dana podnošenja aplikacija za učestvovanje u

Programu;

* da su dostavili Izvještaj o utrošku sredstava iz protekle godine (ukoliko su dobijali sredstva).

**Evaluacija za dostavljanje prijedloga projekata:**

Evaluacija aplikacija se provodi na osnovu administrativne provjere projektne dokumentacije iz koje će se evidentirati indikatori: kvalitet urađenog projekta, ciljevi kroz realizaciju projekta (proizvodni ili administarativni), broj uposlenih u javnim preduzećima i specifičnost korištenja usluga ili radova. Komisija će procjenjivati vrijednost gore navedenih indikatora i o tome dati konačnu ocjenu.

**VI PRAVO UČEŠĆA**

Pravo učešća za korištenje sredstava imaju Javna preduzeća sa područja Bosansko-podrinsjog kantona Goražde, koji vrše emitiranje radijskog i televizijskog programa i imaju više od 20 uposlenih.

VII OBAVEZNI PRILOZI

Uz aplikacioni obrazac za projekte, obavezni prilozi su:

* Rješenje o registraciji;
* Uvjerenje o izmirenim obavezama po osnovu javnih prihoda od poreske uprave;
* Uvjerenje o izmirenju obaveza PIO/MIO sa podacima o broju prijavljenih radnika;
* Uvjerenje,potvrda ili izjava da nije pred stečajem ili likvidacijom;
* Izvještaj o finansijskom osiguranju (bilans stanja i bilans uspjeha za prethodnu godinu);
* Uvjerenje (potvrda) ili izjava da bankovni račun nije u blokadi;
* Uvjerenje o izmirenim obavezama od Uprave za indirektno oporezivanje (ukoliko je u sistemu PDV-a),

Uvjerenja nesmiju biti starija od 3 (tri) mjeseca računato od dana podnošenja zahtjeva, a kopije Uvjerenja i drugih dokumenata moraju biti ovjerene te ovjera nesmije biti starija od 3 (tri) mjeseca.

**VIII OBRAZAC APLIKACIONE FORME ZA PROJEKTE**

Obrazac aplikacione forme za projekte je sastavni dio Javnog poziva.

**IX PREUZIMANJE JAVNOG POZIVA**

Javni poziv sa Aplikacionim obrascima za projekte kao i Programe Ministarstva za privredu Bosansko-podrinjskog kantona Goraže mogu se preuzeti u prostorijama Ministarstva za privredu Bosansko–podrinjskog kantona Goražde, ulica Maršala Tita 13, kao i Službenoj internet stranici Vlade Bosansko – podrinjskog kantona Goražde [www.bpkgo.ba](http://www.bpkgo.ba).

**X TROŠKOVI PROGRAMA-PROJEKTA**

U postupku Javnog poziva Ministarstvo za privredu Bosansko-podrinjskog kantona Goražde ne snosi nikakve troškove učesnicima natjecanja, te zadržava pravo da projekat-program prihvati u cijelosti, djelomično ili ga potpuno odbije, poništi javni poziv ili odbaci sve projekte-programe u bilo koje vrijeme prije sklapanja Ugovora. Prispjela dokumentacija o programima -projektima se ne vraća.

XI OSTALE ODREDBE

Sa kandidatima čiji se projekt-program prihvati, Ministarstvo za privredu će potpisati Ugovor o implementiranju dodijeljenih sredstava, kojim će biti preciziran način i dinamika korištenja odobrenih sredstava, te nadzor nad utroškom istih u namijenjene svrhe.

Sve dopunske informacije vezane za Javni poziv mogu se dobiti svakim radnim danom

putem telefona broja 038/228-640 od 08,00 do 16,00 sati.

**XII PODNOŠENJE PRIJAVA**

Aplikacioni obrazac sa programom – projektom i traženim prilozima dostavlja se u zatvorenoj koverti na protokol Ministarstva za privredu na adresu:

**Ministarstvo za privredu Bosansko-podrinjskog kantona Goražde**

**ul. Višegradska 2a, Goražde 73000, sa naznakom: Za Javni poziv za odabir korisnika sredstava po Programu utroška sredstava Ministarstva za privredu Bosansko-podrinjskog kantona Goražde „Program unapređenja usluga javnih komunalnih preduzeća“ i Programu o izmjenama i dopunama Programa utroška sredstava Ministarstva za privredu Bosansko-podrinjskog kantona Goražde „Program unapređenja usluga javnih komunalnih preduzeća u Bosansko-podirnjskom kantonu“ za 2023.godinu**

 **„NE OTVARAJ“**

Rok za dostavljanje ponuda je 7 dana od dana prvog objavljivanja poziva na web stranici kantona i sredstvima javnog informisanja.

Broj: 04-11-2280-5/23

Goražde, 11.10.2023.godine

 **M I N I S T A R**

 ***Zijad Briga***